Prima locomotivă electrică Alstom Traxx a ajuns în România. Urmează testele
Alstom a prezentat joi, 7 august, prima locomotivă electrică Traxx produsă pentru Autoritatea pentru Reforma Feroviară (ARF), care a sosit în România și este în prezent supusă unor teste dinamice la Centrul de Testare Făurei pe parcursul lunii august. Testele din România vor fi urmate de un program de testare în Germania, pe linii certificate TSI.